Elsparkie Kleuterskool - Laerskool Elspark
ELSPARKIE KLEUTERSKOOL VIR DIE BESTE BEGIN!
Hartlik welkom by Elsparkie Kleuterskool!
Hier is ons fokuspunt die totale ontwikkeling van elke kleuter as ŉ unieke, klein mensie. Ons wil dus u kleuter ontwikkel op verstandelike, emosionele, kreatiewe en liggaamlike gebied.
Dit wil ons bereik binne die raamwerk van dissipline, roetine en ŉ Christelike waardesisteem.
Ons neem u kleuter saam op ŉ ontdekkingsreis van kennis, sang, musiek, kreatiewe werk en liggaamlike ontwikkeling. Ons wil ons kleuters toerus en help om te groei en ontwikkel in kennis, vaardighede en selfvertroue.
By Elsparkie Kleuterskool bied ons kwaliteit onderwys aan u kleuter.
Totale, dinamiese groei en ontwikkeling
By die kleuterskool maak ons dié visie ons eie om sodoende elke kleuter tot sy/haar volle potensiaal te ontwikkel en voor te berei vir Gr. 1.
Elsparkie Kleuterskool se pre-primêre afdeling bied u…
Eie speelarea, klaskamers en toilette
Sang, beweging en dans
Verantwoordelike finansiële bestuur
Opvoedkundige hulpdienste by die skool
Elsparkie Kleuterskool beskik oor ‘n Naskoolsentrum wat ook na die kleuters omsien vanaf 13:30 – 17:30.
Klik op die maand om die nuutste nuus af te laai.
2 Indien kleuter in die jaar 3 word
3 Indien kleuter in die jaar 4 word
Kleuters moet asb. ten volle van die doek en die bottel af wees!
4 Indien die kleuter in die jaar 5 word
5 Indien die kleuter in die jaar 6 word
HANTERING VAN GELDE
Alle gelde, hetsy skoolgeld of uitstappie gelde, moet in ŉ duidelike gemerkte (leerling se naam, die bedrag en doel van die betaling), verseëlde koevert skool toe gestuur word. Daar sal geen verantwoordelikheid aanvaar word vir gelde wat nie op die wyse hanteer word nie.
Die kleuterskool loods twee fondsinsamelingsprojekte in die jaar naamlik Wieledag en Kleuterskool Revue. Fondse wat ingesamel word, word weer teruggeploeg in die kleuterskool.
BENODIGDHEDE VIR KLEUTERSKOOL
Die volgende items moet asseblief op die eerste skooldag saamgestuur word:
Gr. RRR – 6 tot 24-stuk
Gr. RR – 24 tot 50-stuk
Gr. R – 50 tot 100-stuk
Die eerste skoolweek is die skooltye vir kleuters as volg: 07:45 – 12:00. Normale skooltye is vanaf 08:00 – 13:00. Kinders moet asseblief tussen 07:30 tot 07:45 afgelaai word, sodat almal betyds is en die hekke gesluit kan word vir die veiligheid van ons kleuters. Die skoolprogram begin reeds om 08:00 en kleuters moet asseblief betyds wees. Indien moontlik moet u asseblief nie die kinders voor 13:00 kom afhaal nie. Daar is ‘n wagklas beskikbaar tot 13:30. Aan die einde van die kwartaal sluit die skool om 10:00.
Reëlings vir toegang tot die kleuterskool
Die hekke by die kleuterskool sal oop wees vanaf 06:30 – 08:15 soggens en dan weer om 12:45 – 13:30 in die middae. Indien u u kleuter vroeër wil kom afhaal, reël vroegtydig met die klasonderwyseres of skakel die kantoor by 011 893 2024/ 5.
Elke dag begin met ŉ goeie ontbyt tuis. Voorsien u kleuter asb. elke dag met ŉ gesonde kospakkie wat ŉ broodjie insluit. Koeldrank moet in ŉ sport bottel (bv. Oros-bottel) gestuur word. Geen gaskoeldrank nie. Geen lekkergoed word in die kosblikke toegelaat nie, slegs op Vrydae.
Die skool beskik oor ŉ snoepwinkel waar u kleuter ŉ broodjie kan koop. Vrydae sal die kleuters die geleentheid kry om lekkers te koop. Stuur slegs R10.00 vir lekkergoed op Vrydae asb. (Let wel – snoepie vervang nie die kleuter se kospakkie nie).
Wanneer u kleuter verjaar en u by die geleentheid iets te ete wil saamstuur, versoek ons asb. die volgende:
Ons ondervinding is dat die kleuters met verjaardagkoek mors. Stuur asb. slegs of partytjie pakkies of kolwyntjies (“cupcakes”).
Ons het ŉ klerebank by die kleuterskool wat kledingstukke, oud en soos–nuut, verkoop teen R10.00 elk (somersdrag) en R20.00 elk (wintersdrag). Die kleuterskool klere is beskikbaar by The Peephole (Tel: 011 892 4060; Mark Straat, Boksburg). Die somersdrag bestaan uit ŉ koningsblou T-hemp met die Gr. R–logo op en ŉ swart hemp.
Die wintersdrag bestaan uit ŉ sweetpak en ŉ swart T-hemp. Maak asb. seker dat alle artikels (ook skoene en kouse) duidelik gemerk is. Gr. RRR kleuters moet ŉ ekstra stel klere en onderklere in hul tasse hê.
U kan personeel via die kantoor kontak indien u ŉ afspraak wil maak om u kleuter se onderwyseres te sien.
U sal maandeliks ŉ kleuterskool nuusbrief ontvang waarin die aktiwiteite en belangrike datums vir die maand aan u deurgegee sal word.
U sal ŉ vorderingsverslag vir u kleuter in Kwartaal 1 ontvang. In Kwartaal 2 en 4 sal u ŉ volledige rapport van u kleuter se vordering ontvang. In Kwartaal 1 sal daar ŉ oueraand wees waar u sake rakende u kleuter met die klasonderwyseres kan bespreek. U is egter welkom om enige tyd ŉ afspraak te maak om u kleuter se onderwyseres te kom sien.
SPREEKURE MET KLASONDERWYSERES
Indien u sake met u kleuter se onderwyseres wil bespreek, is u welkom om dit gedurende spreekure te doen: Maandae – Donderdae, 07:30 – 08:00 soggens en 13:30 – 14:00 in die middae. U kan die kantoor skakel om reëlings te tref in hierdie verband (Tel: 011 893 2024/5).
U sal vroegtydig al die nodige inligting in die maandelikse nuusbrief ontvang oor hierdie geleenthede. Kleuters verlaat nie die perseel met uitstappies nie! Ons nooi verskillende instansies om ons te besoek.
Daar word ŉ aantal addisionele aktiwiteite vir u kleuter aangebied deur buite-instansies. Al die aktiwiteite word weeksdae 12:00 – 13:00 aangebied. Alle gelde vir die aktiwiteite moet direk in die betrokke instansie se rekening inbetaal word. Die kleuterskool hanteer geen gelde van die buite-instansies nie. U sal in Januarie ŉ prospektus van elke aktiwiteit ontvang en al die kleuters sal ŉ geleentheid kry om ŉ demonstrasie les by te woon. Die aktiwiteite begin amptelik 1 Februarie.
Die volgende addisionele aktiwiteite word aangebied:
Kyrios 4 Kids (drama)
07:00 – 08:00 Kleuters word verwelkom
Selfgekose speel aktiwiteite
08:00 – 08:30 Opening, Bybelliedjies en gebed
Nuus, weer en tema bespreking
08:30 – 09:00 Getalbegrip en gesyferdheid
Alfabet, klankies en taalontwikkeling
09:00 – 09:20 Kort buitespel en samekoms van kleuters
09:20 – 09:30 Toilet roetine
09:30 – 09:50 Ligte verversings
09:50 – 10:00 Toilet roetine en opruim
10:00 – 11:00 Skeppende werk
11:00 – 11:50 Buitespel
Water-apparaat, sandput-apparaat, hoepels, springtoue en balle
11:50 – 12:00 Toilet roetine
12:00 – 13:00 Musiek en drama
13:00 – 13:30 Kleuters gaan huis toe
13:30 – 17:30 Naskoolsorg